હૈદરાબાદમાં એશિયાની સૌથી નાની બાળકીનો જન્મ થયો છે. 25 સપ્તાહ જ ગર્ભમાં રહેનાર આ બાળકીનો જન્મ થયો ત્યારે તે એક સ્માર્ટફોન જેટલી જ હતી અને તેનું વજન 375 ગ્રામ હતું. આ બાળકીના નામે જન્મની સાથે જ એશિયાની સૌથી નાની પ્રિ-મેચ્યોર બેબીનો રેકોર્ડ થઈ ગયો છે. આ બેબીનું નામ ચેરી રાખવામાં આવ્યું છે. હૈદરાબાદની રેનબો ચિલ્ડ્રન હોસ્પિટલમાં તેનો જન્મ 27 ફેબ્રુઆરીના રોજ થયો હતો. તે સમયે તેનું શરીર બે હથેળીમાં સમાઈ જાય તેટલું નાનું હતું. પ્રિ-મેચ્યોર ડિલીવરી પછી આ બાળકીનો જીવ બચાવવા તેને 128 દિવસ હોસ્પિટલમાં સારવાર હેઠળ રાખવામાં આવી. બાળકી બચે તેની શક્યતાઆે માત્ર 0.5 ટકા હતી પરંતુ કહેવાય છે ને કે રામ રાખે તેને કોણ ચાખે…